ΜΙΑ ΣΕΙΡΑ ΤΟΥ NETFLIX
ΦΙΝΑΛΕ ΣΕΖΟΝ
Θα είμαι ειλικρινής,
ως τηλεοπτικός παρουσιαστής,
περιμένουν να είσαι αξιόπιστος.
Κάνω μια σοβαρή ερώτηση, μπαίνω στο σαλόνι σας
ή στο μπάνιο, που έχετε το κινητό,
και δίνω μια καλή απάντηση σε 27 με 34 λεπτά.
Ό,τι προτιμά ο αλγόριθμος.
Με αυτό το θέμα, όμως,
όσα περισσότερα μαθαίνω για την κυβέρνηση, τόσες ερωτήσεις προκύπτουν.
Η προφανής απάντηση σ' αυτό θα ήταν
"Είμαστε μέρος της κυβέρνησης. Αν αποτυγχάνει,
συμβάλλετε και βοηθήστε να γίνει καλύτερη!"
Και το πιστεύω αυτό.
Τον περισσότερο καιρό.
Αλλά άλλοτε αναρωτιέμαι αν ίσως είναι
λίγο μαλακίες αυτά.
Στο επεισόδιο για το χρήμα,
μιλήσαμε για το πώς η κυβέρνηση πρέπει να βοηθά τον μέσο Αμερικάνο
αντί να σώζει τις μεγάλες εταιρείες.
Ας είμαστε ρεαλιστές,
φωνάζουμε γι' αυτά, τουλάχιστον από το 2008.
Σίγουρα, στο επεισόδιο του καιρού,
προσπαθήσαμε να αποκαλύψουμε τα δομικά θέματα που κάνουν τη FEMA ατελέσφορη,
αλλά θα διορθώσει κάτι αυτή η αποκάλυψη;
Ξέρω ότι η FEMA δεν λειτουργεί,
από όταν ο τυφώνας Άντριου χτύπησε τη Φλόριντα το '92
και η γιαγιά μου δεν είχε νερό για μια εβδομάδα.
Η γιαγιά μου έχεζε σε κουβά, εξαιτίας της FEMA! Πολλές το έκαναν.
Είχαμε τσαντιστεί τότε, είμαστε τσαντισμένοι και τώρα,
αλλά η FEMA υπάρχει ακόμη.
Και τι γίνεται με τις ζημιές που προκαλεί η κυβέρνηση;
Ξέρετε τι δεν έχουμε συζητήσει ακόμη στην εκπομπή;
Το γεγονός ότι κάθε μέρα, καθώς μιλάμε,
Αμερικάνοι βλάπτονται ή σκοτώνονται
από το ποινικό σύστημα που υποτίθεται ότι μας προστατεύει,
ωστόσο μετά από δεκαετίες διαμαρτυριών…
ΑΠΙΣΤΕΥΤΟ, ΠΑΛΙ ΔΙΑΜΑΡΤΥΡΟΜΑΙ. ΘΕΛΟΥΜΕ ΑΛΛΑΓΗ
ΑΔΙΚΙΑ = ΠΟΛΕΜΟΣ
Χωρίς δικαιοσύνη, δεν υπάρχει ειρήνη!
Λίγα άλλαξαν.
Ξέρω ότι είναι δική μου κυβέρνηση και πρέπει να συνεισφέρω.
Γι' αυτό ψήφισα, διαμαρτυρήθηκα,
τουίταρα, πόσταρα και έστειλα πολλά email στον γερουσιαστή μου
που τις προάλλες μου απάντησαν να απεγγραφώ.
ΒΓΑΛΕ ΜΑΣ ΑΠΟ ΤΗ ΛΙΣΤΑ.
Δεν φαίνεται να λειτουργεί.
Άρα, θέλω να μάθω το εξής,
πώς θ' αλλάξουμε την κυβέρνηση, που είναι τόσο μεγάλη,
κι εμείς τόσο μικροί;
Πώς θα ελπίζουμε ότι τα πράγματα μπορούν ν' αλλάξουν;
Μισό λεπτό. Ελπίδα, αλλαγή, δεν υπήρχε κάποιος που…
Φυσικά!
Πώς θα επικοινωνήσω με τον Τζέραλντ Φορντ;
Άνταμ, τι κάνεις εδώ; Είναι μία το πρωί.
Ακόμα κάνεις τη δήλωσή σου;
Βασικά, τελείωσα.
Μου λείπουν μόνο κάποιες φόρμες.
Εδώ έγραψα με πράσινο στυλό και πρέπει να το ξανακάνω.
Λυπάμαι που σ' το λέω, αλλά αν δεν βγάζεις χρήματα από τη σανιδοκωπηλασία,
είναι χόμπι, όχι μικρή επιχείρηση.
Μυστικές Υπηρεσίες! Εισβολέας!
Καλά, ας σε ελέγξουν, αν θες.
Ξέρεις, είναι κάτι που με βαραίνει.
Ίσως μπορούμε να το συζητήσουμε.
Καλά, αλλά θέλω ένα σνακ. Σ' αρέσει το φυστικοβούτυρο;
Ναι.
Είμαι περίεργος με τα σάντουιτς με φυστικοβούτυρο.
Ακόμη φτιάχνεις τα δικά σου σάντουιτς;
Όχι.
Πολύ ακριβές ψωμί.
Βάλε και στις γωνίες.
Όταν το κόβεις οριζόντια ή διαγώνια, ή…
Θες τη μέγιστη επιφάνεια, οπότε καλύτερα διαγώνια.
Καλά, Δεν κόβεις την κόρα, έτσι;
-Όχι! Για τον Θεό! Τι λες; -Απλώς, λέω.
-Αστειεύεσαι; -Για κοίτα.
Είναι ένα ωραία…
-φτιαγμένο σάντουιτς. -Γιατί εγώ…
Εγώ τα πάω χάλια, εσύ, τέλεια.
-Ναι. -Έχεις χαρτοπετσέτα; Συγγνώμη.
Φίλε, κοίτα πώς έγινες.
Επειδή έβαλες πολλή μαρμελάδα.
-Ορίστε. -Αυτό… Ευχαριστώ.
-Κάθισε. Μισό λεπτό. -Τέλεια.
Η Μισέλ νευριάζει, όταν αφήνω το…
Να βάλεις το δεστράκι.
…δεστράκι.
Ωραία, πώς πήγαν τα πράγματα;
-Με την εκπομπή; -Με την εκπομπή.
Θα είμαι ειλικρινής, βρήκαμε πολλούς τρόπους
με τους οποίους το κράτος βελτιώνει και σώζει τις ζωές μας.
-Σωστά. -Αλλά είδαμε και πολλούς τρόπους,
που εργάζεται για συμφέροντα άλλων,
όχι του αμερικάνικου λαού, μπορεί ακόμα και να τον βλάπτει.
Σωστά.
Πώς θα νιώσουμε ότι η κυβέρνηση μας εκπροσωπεί σ' αυτήν την περίπτωση;
Κοίτα, πρώτον,
ας θυμηθούμε ότι είναι ένας ανθρώπινος οργανισμός,
όπως άλλοι, άρα θα υπάρχουν αποτυχίες,
θα υπάρχουν άτομα που κάνουν πράγματα για λάθος λόγους.
Δεύτερον, η κυβέρνηση είναι
υπερωκεάνιο και όχι ταχύπλοο.
Για να αλλάξεις κατεύθυνση,
θα πάρει χρόνο.
Αλλά υπάρχουν και ζητήματα, που διαπραγματευόμαστε στην εκπομπή,
κόσμος που απαιτεί αλλαγή εδώ και πολύ καιρό.
Ποινική δικαιοσύνη, αστυνομική βία. Είναι δύσκολο ν' ακούμε
"Η αλλαγή αργεί, υπάρχει ιστορία".
-Το έχω ακούσει. -Ναι.
Το έχω ακούσει και το πιστεύω. Αλλά κάποιες φορές,
-ακόμη εκνευρίζομαι. -Ναι, αλλά…
Νιώθεις έτσι ποτέ;
Φυσικά και εκνευρίζεσαι, έτσι θα έπρεπε.
Ο λόγος που βελτιώνεται είναι ότι ο κόσμος είναι ανυπόμονος.
Δεν πρέπει να καταφύγουμε στον κυνισμό
και να πούμε "Αφού δεν άλλαξε στον ρυθμό που θέλαμε,
δεν γίνεται τίποτε".
Επειδή κάθε φορά που ψηφίζουμε
και ψηφίζουμε άτομα που είναι πιο υπεύθυνα,
υπάρχει ένα παράθυρο ευκαιρίας για να κάνουμε αλλαγές
και δεν θα είναι στο 100% αυτών που θέλουμε.
Αλλά ξέρεις κάτι; Αν καλυτερεύσουμε τα πράγματα 10%…
Ναι, αλλά το 10% δεν αρκεί για την κλιματική αλλαγή.
Όταν ήσουν υποψήφιος το '08, ήσουν φορέας αλλαγής.
-Εγώ ήμουν… -Αισιόδοξος φορέας αλλαγής.
Δεν κατέβηκες με το μήνυμα
"Θα βελτιωθούμε κατά 10%", έτσι; Κατέβηκες και δεν…
-Όχι. -Καταλαβαίνω, όταν είσαι εκεί…
Είναι απολύτως δίκαιο.
Σε φαντάζομαι στον Λευκό Οίκο να λες
"Αυτό είναι χάλια, έτσι;
Είναι αίσχος, αυτό που κάνει το τμήμα είναι απαράδεκτο".
Και δεν είδαμε την αλλαγή, παρ' ότι σ' όλη τη ζωή μου ήταν
το μεγαλύτερο κίνημα αλλαγής που είδα στη χώρα.
Βέβαια, εκλέχτηκε κι ο Μιτς ΜακΚόνελ.
Έτσι;
Ακριβώς επειδή αυτή η χώρα είναι ένα μεγάλο διαφοροποιημένο μέρος.
Άκου τι πρέπει να θυμόμαστε.
Βάσει σχεδιασμού…
-η αλλαγή είναι δύσκολη εδώ. -Ναι.
Σου εγγυώμαι ότι δεν υπάρχει πρόεδρος
που να εκλέχτηκε και να μη σκέφτηκε κάποια στιγμή
"Μακάρι να με έκαναν βασιλιά για μια μέρα
και να μπορούσα να εκδώσω τα διατάγματά μου".
Δεν θέλουμε ένα πανίσχυρο, πάνσοφο
άτομο ή ομάδα ατόμων
να παίρνουν αποφάσεις για όλους.
-Ναι. -Άρα, διασπείρουμε την εξουσία.
Δηλαδή τα πράγματα πάνε πιο αργά,
άρα ο κόσμος πρέπει να συμβιβαστεί.
Η εναλλακτική είναι η μη συμμετοχή.
Τότε οι εγωιστές, οι πλεονέκτες, οι κακοί
συμπληρώνουν το κενό.
Και σου λέω,
ακμάζουν σε τέτοιο περιβάλλον.
Διάβασα το βιβλίο σου, δεν είναι επιστημονική φαντασία, έτσι;
Λες ότι οι ακτιβιστές
ίσως ήθελαν να πιέσω για μια δημόσια λύση
-ή για δημόσια ασφάλιση. -Σωστά.
Αλλά όταν είσαι στο αξίωμα, υπάρχουν περιορισμοί.
-Σωστά. -Το καταλαβαίνω αυτό.
Αλλά ένα μέρος μου πάντα ρωτάει
"Γιατί να δεχτούμε αυτούς τους περιορισμούς;"
Ξεκίνησες την καριέρα σου ως ακτιβιστής.
Ναι.
Οι ακτιβιστές είναι ασυμβίβαστοι.
Υπάρχει κάποιο κομμάτι σου που μετανιώνει
που μπήκες στην πολιτική, αντίθετα με τον ακτιβισμό,
λόγω της έλλειψης ελευθερίας που έχουν οι πολιτικοί;
Εννοείται. Υπάρχει…
Υπάρχει μια προφητική φωνή εντός μας,
που θέλει να πει την αλήθεια, όπως την ξέρουμε.
Κάθε κίνημα περιλαμβάνει σε κάποια χρονική στιγμή
την αντιμετώπιση του γεγονότος ότι δεν συμφωνούν όλοι μαζί σου.
Ο χειρισμός των διαφορών μεταξύ του κόσμου, όπως είναι,
και του κόσμου, όπως έπρεπε να είναι.
Αυτός είναι ο τομέας όλων μας που θέλουμε να καταφέρουμε κάτι,
ακτιβιστών ή πολιτικών.
Αληθεύει ότι καθένας έχει διαφορετικούς ρόλους.
Κάθομαι εδώ, ως κωμικός,
έχω εντοπίσει ένα πρόβλημα.
Το φωνάζω στην τηλεόραση να το ακούσουν όλοι.
Πώς θα αρχίσουμε τις διορθώσεις;
-Όταν είναι τόσο μεγάλες. -Κοίτα, εσύ…
βρες αυτό που σε παθιάζει, που σε νευριάζει, που…
σε εκνευρίζει και βρες άλλους ομοϊδεάτες πολίτες,
για να αρχίσει η αλλαγή.
Πρέπει να θυμάσαι, επίσης,
ότι κυβέρνηση δεν είναι μόνο η ομοσπονδιακή.
Υπάρχει η πολιτειακή κυβέρνηση, η δημοτική κυβέρνηση,
η κομητειακή κυβέρνηση.
Πολλές αποφάσεις που παίρνονται,
δεν παίρνονται απ' τον πρόεδρο.
Παίρνονται από κάποιον που εκλέχτηκε από…
χιλιάδες, δεκάδες χιλιάδες ψηφοφόρους.
Αυτό είναι πολύ προφανές, τώρα που το αναφέρεις.
Ευχαριστώ πολύ.
-Να φάμε τα σάντουιτς τώρα; -Έλα.
-Είναι τέλειο. -Το δικό μου, χάλια.
-Ευχαριστώ για το σάντουιτς. -Το φυστικοβούτυρο;
Καλημέρα. Ευχαριστώ για τον χρόνο.
Καλή τύχη με τους φόρους.
Τα λέμε μετά.
Χαλάει το φυστικοβούτυρο; Δεν καταλαβαίνω.
Σε όλα τα επεισόδια ανέλυσα
το πόσο σημαντική είναι η ομοσπονδιακή κυβέρνηση.
Και είναι, αλλά είναι και μεγάλη και έχει μεγάλες αντιστάσεις στις αλλαγές.
Αλλά υπάρχει κι ένα άλλο είδος κυβέρνησης
που εσείς κι εγώ μπορούμε να επηρεάσουμε περισσότερο.
Και έχει τεράστια εξουσία πάνω σε κάθε στιγμή
της καθημερινότητάς μας.
Συνέρχεται η συνεδρίαση του δημοτικού συμβουλίου.
Ας σημειωθεί στα πρακτικά
ότι σπάσαμε το ρεκόρ των δυο παρευρισκομένων.
Ξέρω ότι δεν είναι πολύ εντυπωσιακό.
Στην πραγματικότητα, οι τοπικοί πολιτικοί έχουν μεγάλη εξουσία.
Πρώτο θέμα, το νερό που πίνετε.
Όσοι συμφωνούν να πάμε από το πόσιμο νερό στο νερό των ποταμών για εξοικονόμηση.
ΠΡΟΕΔΡΟΣ ΣΥΜΒΟΥΛΙΟΥ
Τι στο…
Δεύτερο θέμα, οι δρόμοι που οδηγείτε.
Όσοι συμφωνούν να μειωθεί η χρηματοδότηση υποδομών.
Έλα τώρα, ποιος είναι υπεύθυνος γι' αυτό;
Τρίτο θέμα, ποια κτήρια θα κτιστούν.
Όσοι συμφωνούν στην αλλαγή κατοικιών σε εμπορικό.
Συμφωνούν οι κουρασμένοι.
Αλλαγή ζωνών.
ΑΝΟΙΞΑΜΕ
Έλα! Πρέπει να αρχίσω να πηγαίνω στις συνελεύσεις!
Σε λίγο, πείνασα.
Αλλά δεν σταματά εκεί.
Κάποιοι τοπικοί πολιτικοί ασκούν τεράστια εξουσία.
Για παράδειγμα, η Επιτροπή της Κομητείας Κλαρκ.
Εγώ και οι έξι συνεργάτες μου επιβλέπουμε το Λας Βέγκας.
Το 2019, τα καζίνο στην κομητεία είχαν 22 δις δολάρια κέρδη.
Αυτό κάνει εμάς τους άγνωστους τους πιο ισχυρούς πολιτικούς
στη Νεβάδα.
Με χαρά σας ανακοινώνω ότι η νέα άδειά σας για καζίνο…
εγκρίνεται!
Αυτό μόλις συνέβη. Το σύστημα λειτουργεί.
Ορισμένοι τοπικοί πολιτικοί έχουν τόση δύναμη
που επηρεάζουν όλο τον κόσμο.
Όπως εμείς, η Επιτροπή Σιδηροδρόμων του Τέξας.
Βέβαια, δεν είμαι των σιδηροδρόμων, είμαι του πετρελαίου!
Γι' αυτό, παρά το όνομα,
εμείς οι τρεις Επίτροποι επιβλέπουμε τον τεράστιο τεξανό κλάδο πετρελαίου
και φυσικού αερίου.
Που αναλογεί στο 5% της παγκόσμιας παραγωγής αργού πετρελαίου.
Για να δούμε,
να μειώσουμε τις εξορύξεις, για να αντιμετωπίσουμε την κλιματική αλλαγή;
Μπα.
ΠΡΟΔΕΡΟΣ ΕΠΙΤΡΟΠΗΣ
Πόσο τρελό είναι αυτό;
Πρόκειται για εκλεγμένους πολιτικούς με τεράστια εξουσία.
Ωστόσο, οι περισσότεροι δεν ξέρουμε την ύπαρξή τους.
Ξέρω περισσότερα ονόματα των Red Sox
απ' ό,τι ονόματα στο δημοτικό συμβούλιο της πόλης μου.
Ο Τζέισον Βάριτεκ, φοβερός παίκτης, αλλά δεν επηρεάζει τη ζωή μου.
Αυτοί οι αξιωματούχοι, όμως,
είναι η αιτία και η λύση των μεγαλύτερων προβλημάτων μας.
Ιδίως του προβληματικού και ρατσιστικού ποινικού μας συστήματος.
Γεια, Τι έχεις στην τσάντα;
-Φτερούγες. -Είπες, όπλα;
Τι; Όχι. Πώς προέκυψε από αυτό που είπα;
Η Αμερική φυλακίζει περισσότερα άτομα από κάθε άλλο έθνος στη Γη.
Αντιπροσωπεύουμε το 4% του παγκόσμιου πληθυσμού,
αλλά έχουμε το 20% του παγκόσμιου φυλακισμένου πληθυσμού.
Μαζικές φυλακίσεις τέτοιας κλίμακας δεν έχουν νόημα.
Ποιος ευθύνεται γι' αυτό;
Φαίνεται ότι το 90% των φυλακισμένων ατόμων
κρατείται σε πολιτειακές και τοπικές φυλακές.
Αυτό σημαίνει ότι ο πολιτικός που ευθύνεται για τις μαζικές φυλακίσεις
δεν είναι ο πρόεδρος ή ο γερουσιαστής, ή ο βουλευτής.
Εγώ είμαι, ο τοπικός εισαγγελέας.
Στο ποινικό σύστημα,
οι εισαγγελείς έχουν μεγάλη εξουσία να αποφασίζουν ποιος κατηγορείται
και με τι κατηγορείται.
Αυτή είναι η ιστορία τους.
ΚΑΘΕ ΠΟΛΗ, ΗΠΑ 05:22 Μ.Μ.
Το παιδί είναι 18 ετών, πρώτο αδίκημα.
Μπορούμε να τον στείλουμε για συμβουλευτική
ή να τον κατηγορήσουμε για κακούργημα.
Εσύ είσαι η εισαγγελέας, εσύ αποφασίζεις.
Ιδού το ηθικό δίλημμα.
Αστειεύομαι. Δεν τίθεται ερώτημα.
Κατέβηκα με σύνθημα "τιμωρία στο έγκλημα"…
ΨΗΦΙΣΤΕ ΤΗ ΣΜΙΘ ΤΟΥΣ ΚΑΤΗΓΟΡΕΙ ΟΛΟΥΣ
…κι ο καλύτερος τρόπος για να επανεκλεγώ
ή να γίνω κυβερνήτρια, όπως ήθελε ο μπαμπάς,
είναι να απαγγέλω κατηγορίες σε όποιον βλέπω.
Βλέπεις; Είναι νευρικός. Ξεκάθαρο σημάδι ενοχής.
Θα σ' τα πω ευθέως, μικρέ.
Περίπου το 95% των ποινικών υποθέσεων
δεν πάει σε δίκη.
Ολοκληρώνονται με συμβιβασμό.
Άρα, εισαγγελείς σαν εμένα γίνονται δικαστής και ένορκοι.
Κατηγορείσαι
για ληστεία κάβας με θανατηφόρο όπλο.
Μα δεν ήμουν εκεί! Αγόραζα φτερούγες κοτόπουλου!
Βλέπεις; Έχω σως στη μούρη και είναι καυτερή.
Να έχω μια χαρτοπετσέτα…
Εμένα μου φαίνεται σαν αίμα.
Τρως τα θύματά σου.
Θεέ μου, είσαι χαζή.
Η ελάχιστη ποινή είναι 20 χρόνια.
Μπορείς να ρισκάρεις να πας σε δίκη με το άλλοθί σου
ή να δηλώσεις ένοχος
και να συμβιβαστείς!
ΝΑ ΒΛΕΠΟΥΜΕ ΤΑ ΧΕΡΙΑ
Επτά χρόνια.
Μένω άφωνος.
Οι ερευνητές πιστεύουν ότι από τη δεκαετία του '90,
ένας από τους μεγαλύτερους λόγους μαζικών φυλακίσεων
είναι η εξουσία που έχουν οι εισαγγελείς να επιβάλλουν σκληρές ποινές.
Κι εμείς το έχουμε υπερψηφίσει.
Αλλά αυτό σημαίνει ότι έχουμε τη δυνατότητα να το αλλάξουμε,
ψηφίζοντας διαφορετικά στις τοπικές εκλογές.
Υπάρχει, όμως, ένα πρόβλημα, κανείς μας δεν τους ψηφίζει αυτούς.
Κάθε τέσσερα χρόνια,
οι προεδρικές εκλογές λαμβάνουν μεγάλη κάλυψη από τα MME,
ενώ οι τοπικές σχεδόν καθόλου.
Ζωντανά από το Λύκειο Ράδερφορντ,
είναι η δημόσια τηλεόραση, με το φετινό ντιμπέιτ των τοπικών εκλογών.
Καλησπέρα, είμαι η Μάντισον, αντιπρόεδρος της δημοσιογραφικής λέσχης
και μοναδική ρεπόρτερ εδώ, αφού το Facebook έκλεισε την τοπική εφημερίδα.
Πρώτη ερώτηση, δημοτικέ σύμβουλε Άπλτον,
γιατί να σε ψηφίσουν οι ψηφοφόροι;
Ειλικρινά, οι πιο πολλοί δεν με ψηφίζουν.
Πρόσφατη έρευνα έδειξε ότι μόνο το 15% των εγγεγραμμένων ψηφοφόρων
ψήφισε στις τοπικές εκλογές, και επειδή τα ΜΜΕ δεν το καλύπτουν,
οι πιο πολλοί δεν ξέρουν τίποτα για μας.
Για παράδειγμα, έχω δημόσια σχέση με το άλογο της γραμματέως μου,
και κανείς δεν έχει αναρτήσει τίποτα.
Δεν ξέρω, ψηφίστε με, γιατί είμαι αλφαβητικά πρώτος.
Συγγνώμη.
Εγώ γιατί είμαι εδώ; Η εκλογή μου είναι τυπική.
Το ενδιαφέρον είναι τόσο χαμηλό,
που σε πόλεις με μικρούς πληθυσμούς
η πλειοψηφία των εκλογών εισαγγελέων έχει μόνο έναν υποψήφιο.
Ψηφίστε με για εισαγγελέα ή όχι.
Δεν έχει σημασία, είμαι η μόνη επιλογή.
Τελειώσαμε; Ωραία.
Ορίστε. Ειρήνη.
Είναι τέλεια.
Περνάμε τώρα στο θέμα της νεολαίας.
Οι νέοι είναι βασικό κομμάτι του εκλογικού σώματος,
αλλά είναι λιγότερο πιθανό να εμφανιστούμε σε τοπικές απ' ό,τι σε εθνικές εκλογές.
Ναι, ώρα για ερωτήσεις;
Όχι ακόμα, κυρία. Είναι…
Βούλωσ' το, κοριτσάκι!
Τα άτομα άνω των 65 είναι επτά φορές
πιο πιθανό να ψηφίσουν στις τοπικές εκλογές σε σχέση με τους 35χρονους.
Άρα, αυτό που θέλουμε εμείς μετράει περισσότερο από αυτό που θέλετε εσείς.
Και θέλουμε λιγότερη ραπ μουσική
και πιο πολλά γλυκά.
Θα φτάσουμε σ' αυτό, κυρία.
Αυτός ήταν ο χρόνος μας.
Οι κάλπες άνοιξαν. Ψηφίστε. Και θυμηθείτε Από πολλούς, ένας.
Πόσο καταθλιπτικό είναι αυτό;
Υπάρχει, όμως, και η θετική πλευρά.
Η προσέλευση σ' αυτές τις εκλογές είναι μικρή, άρα οι ψήφοι μας είναι πανίσχυρες.
Αν δεν το κάνει άλλος, θα ψηφίσω τον εαυτό μου.
Όπα, νίκησα!
Κοιτάξτε, καταλαβαίνω,
η τοπική πολιτική είναι περίπλοκη και βαρετή,
και η παρακολούθησή της θέλει χρόνο και πόρους
που πολύς κόσμος δεν έχει.
Είναι δύσκολο να νοιαστεί κανείς γι' αυτό.
Αλλά τι θα γινόταν, αν νοιαζόμασταν;
Πώς θα άλλαζαν οι πόλεις και η χώρα μας,
αν ξεκινούσαμε να συμμετέχουμε σε ένα σύστημα
που οι αξιωματούχοι του βασίζονται στο ότι θα αγνοήσουμε;
ΦΙΛΑΔΕΛΦΕΙΑ
Πιστεύω ότι θα νικήσουμε!
ΑΝΑΚΑΤΑΛΗΨΗ ΦΙΛΑΔΕΛΦΕΙΑΣ ΔΙΑΔΗΛΩΣΗ
-Πώς πάει; Είμαι ο Άνταμ. -Γεια, Άνταμ, τι κάνεις;
Ρικ Κραζίνσκι, εκπρόσωπος της 188ής περιφέρειας στη Φιλαδέλφεια.
Νικίλ Σαβάλ, γερουσιαστής της πρώτης περιφέρειας,
δηλαδή κέντρο και νότια Φιλαδέλφεια.
Ο Νικίλ είναι συνιδρυτής και από τα πρώτα μέλη
της Ανακατάληψης Φιλαδέλφειας.
Το κίνημα ιδρύθηκε για την εκλογή ενός προοδευτικού εισαγγελέα;
Αυτός ήταν ο λόγος ή…
Πολλοί προερχόμαστε από την καμπάνια του Μπέρνι Σάντερς το 2016
και θέλαμε να ριζώσουμε στις γειτονιές μας.
-Ναι. -Κάναμε αναλύσεις, για να δούμε πραγματικά
ποια εκλογή θα είναι αυτή
που θα έχει τον μεγαλύτερο αντίκτυπο στη Φιλαδέλφεια.
Καταλάβαμε ότι ήταν η εκλογή εισαγγελέα.
Αυτή είναι η πιο φτωχή
πόλη της χώρας, με τις περισσότερες φυλακίσεις.
Αυτή είναι η ευκαιρία μας να κάνουμε μια τέτοια δήλωση.
Πριν τέσσερα χρόνια,
ήμουν περήφανος εθελοντής που χτύπαγε εκατοντάδες πόρτες
και στρατολόγησα κι άλλους, για να χτυπήσουν περισσότερες πόρτες,
για τον τότε υποψήφιο εισαγγελέα Λάρι Κράσνερ.
Τέσσερα χρόνια μετά,
ο Κράσνερ κι εγώ κάναμε πολλά.
Απαιτήσαμε όρια στις εγγυήσεις μετρητών,
το τέλος του πολέμου κατά των ναρκωτικών, το τέλος της ανεύθυνης αστυνόμευσης.
Και ο Λάρι Κράσνερ επέδειξε έργο.
Εσείς αλλάξατε την πόλη που ζείτε.
Αλλά κανείς σας δεν είναι επαγγελματίας πολιτικός, σωστά;
Μέχρι πρόσφατα.
Μέχρι που εκλεχτήκατε,
αλλά, Ρίκι, εσύ ήσουν μηχανικός λογισμικού και…
Εγώ ήμουν δημοσιογράφος.
Πώς νιώσατε;
Ίσως πήδηξα στην αγκαλιά σου.
-Ναι. -Το ξέρω.
Δεν ήταν απλά ότι κερδίσαμε,
πήραμε διπλάσιες ψήφους από τους δεύτερους. Άρα…
τους σκίσαμε, έτσι;
Ναι!
Τους νικήσαμε και ήταν πολύ σημαντικό για μας,
γιατί είχαμε καταφέρει κάτι. Κατάλαβες;
-Ναι. -Είναι φανταστικό,
-γιατί σου δίνει ελπίδα. -Ναι, φανταστικό.
Είμαστε ξεκάθαροι για το έργο που απαιτείται
και για τους άχρηστους πολιτικούς των τελευταίων 50 χρόνων.
ΤΟΝΙΑ, ΑΚΤΙΒΙΣΤΡΙΑ
-Ελάτε! -Σας προειδοποιήσαμε!
Ερχόμαστε για σας.
Οι μισοί από εδώ θα κατέβουν υποψήφιοι κάποια μέρα.
Είναι συναρπαστικό να βλέπεις τον κόσμο να βγαίνει
και να μάχεται για την αλλαγή.
-Έτσι νιώθεις; -Σίγουρα.
Αυτό το σύστημα, που ο κόσμος θεωρεί διαλυμένο,
δεν είναι διαλυμένο.
Είναι φτιαγμένο να κάνει ό,τι κάνει τόσα χρόνια.
-Ναι. -Τόσες δεκαετίες.
-Να φυλακίζει τους δικούς μας. -Ναι.
Άρα, πρέπει να γκρεμίσουμε το σύστημα
και παράλληλα
να βάζουμε τα σωστά άτομα στις σωστές θέσεις.
-Ναι. -Άτομα να μας υποστηρίζουν.
Άτομα που υποστηρίζουν τον λαό,
και, Θεού θέλοντος, σχεδιάζω να κατέβω υποψήφια, από χαμηλά.
-Θα κατέβεις; -Ναι.
Θέλω να θέσω υποψηφιότητα, γιατί χρειαζόμαστε άτομα σαν εμάς.
Κάποιον που έχει περάσει τα ίδια με μένα, που μπορεί να με προσεγγίσει.
-Τι θέλουμε; -Δικαιοσύνη!
-Πότε τη θέλουμε; -Τώρα!
-Τι χρειαζόμαστε; -Δικαιοσύνη!
-Πότε τη χρειαζόμαστε; -Τώρα!
Ελάτε όλοι έξω να χτυπήσουμε πόρτες.
Ειρήνη!
Πες μου για τη συγκέντρωση ψήφων.
Πώς δουλεύεις; Γιατί είναι σημαντική;
Ο κόσμος λαμβάνει πολλές πολιτικές επιστολές, βλέπει στην τηλεόραση
όλα όσα ενώνουν…
δεν είναι η ιδεολογία, δεν έχουμε όλοι τις ίδιες ιδεολογίες,
αλλά έχουμε κοινά ενδιαφέροντα και κοινές ιστορίες.
Μοιραζόμαστε το ότι έχουμε παιδιά στο σχολείο.
Όλα αυτά συνδέουν τους ανθρώπους
και σε κάποιο σημείο, συζητάμε τη μεγαλύτερη πολιτική εικόνα.
Και αυτό φέρνει την αλλαγή;
Αρκεί να μιλάς στους γείτονές σου;
Ναι. Δεκάδες άτομα χτυπάνε εκατοντάδες πόρτες
σε μια περίοδο μερικών μηνών.
Είναι σημαντική διαδικασία σε μια μεγάλη πόλη.
Ήρθε η παρέλαση.
Αυτό αγαπώ σ' αυτήν την πόλη.
Γαμώτο!
-Τι λέει; Πώς είναι το σάντουιτς; -Πολύ καλό.
-Αλήθεια; -Ναι.
-Θες να παίξεις μπάσκετ; -Εντάξει.
-Σίγουρα; -Είμαι άχρηστος, μα…
Ωραία.
Μου αρκεί.
-Να σας ρωτήσω κάτι; -Ναι.
Ξεκίνησα το επεισόδιο ρωτώντας
πώς αλλάζουμε το κράτος, όταν είναι τόσο μεγάλο
κι εμείς μικροί;
Ο κόσμος κολλάει με την εθνική πολιτική.
Και είναι κατανοητό, παρεπόμενο.
Αλλά αυτά που επηρεάζεις
και αυτά από τα οποία επηρεάζεσαι, είναι συνήθως τοπικά.
Αυτό το κράτος είναι μικρότερο, είμαστε εμείς, μοιάζει έτσι.
Και αυτό μεταδίδεται σε όλη τη χώρα,
οι τοπικές εκλογές, οι τοπικές αλλαγές.
Και προέρχεται από τα κινήματα βάσης.
Αυτός είναι ο ορισμός της αλλαγής των κινημάτων βάσης.
Αυτό μας επιτρέπει να σκεφτούμε
πώς θα πράξουμε σε επίπεδο Κογκρέσου
και Γερουσίας.
Αυτά είναι απαραίτητα στοιχεία θεώρησης της μεγαλύτερης εικόνας.
Απίστευτο, θαυμάσιο.
Θα ρίξεις ένα σουτάκι ακόμη;
Εντάξει.
Πώς με βλέπεις;
Το έχεις. "Σπάσε" τον καρπό.
-Σπάσε! -Σπάω.
Προφανώς, δεν το έβαλα, ήταν κόλπο στο μοντάζ.
Αλλά πόσο απίστευτοι είναι αυτοί οι τύποι;
Το κίνημα, όχι μόνο βοήθησε στην εκλογή νέου εισαγγελέα,
που μεταρρυθμίζει την ποινική δικαιοσύνη στην πόλη τους,
αλλά ενέπνευσε μια πανεθνική κίνηση ομοϊδεατών τους.
Όπως κι εκεί που ζω, στο Λος Άντζελες.
Δεν είναι μόνο το σκηνικό των εκπομπών ριάλιτι.
Είναι αληθινό μέρος με αληθινά προβλήματα.
Το 2020, σιχάθηκα
την εμμονή με την εθνική πολιτική, που έβλεπα στις ειδήσεις,
και αποφάσισα να εστιάσω στην κοινότητά μου.
Άρχισα να τηλεφωνώ σε βαρετές συνεδριάσεις δημοτικών συμβουλίων
για ένα δημόσιο σχόλιο.
Εντάχθηκα σε μια συνοικιακή ομάδα για αστέγους,
ένα ζήτημα που με ενδιαφέρει πολύ,
και πήγα εθελοντικά ως υποψήφιος δημοτικός σύμβουλος,
ορκισμένος να πολεμήσει την αστυνομική βία, τη στεγαστική κρίση
και την κλιματική αλλαγή στην πόλη μας.
Βλέποντας τι αντίκτυπο θα μπορούσα να έχω στη διοίκηση της πόλης μου,
συνειδητοποίησα ότι δεν είμαστε αβοήθητοι.
Μπορούμε να φέρουμε μεγάλες αλλαγές, αν ξεκινήσουμε από χαμηλά.
Ξέρετε ποιο είναι το πρόβλημα της λέξης "κυβέρνηση";
Ακούγεται πολύ μεγάλη. Πολύ μονολιθική, πολύ μακρινή.
Ενώ στην πραγματικότητα, είναι στο σπίτι μας.
Και όπως στο Νέα Υόρκη, έτος 2022 μ.Χ, αποτελείται από ανθρώπους.
Ανθρώπους που ξυπνάνε κάθε μέρα και πάνε στη δουλειά,
μόνο και μόνο επειδή είναι η δουλειά τους.
Και η δουλειά πρέπει να γίνει.
Άνθρωποι που ρισκάρουν πολύ, για να προστατέψουν τους άλλους.
Άνθρωποι που προσπαθούν να υπηρετήσουν την κοινότητα,
όσο άσχημα κι αν είναι φτιαγμένο το σύστημα εναντίον τους.
Άνθρωποι που εργάζονται, για να αλλάξουν το σύστημα προς το καλύτερο.
Άνθρωποι σαν εμάς.
Άνθρωποι σαν εσάς.
Ξέρετε, οι άνθρωποι δεν είναι τέλειοι.
Εγώ είμαι ηλίθιος και δεν είμαι ο μόνος.
Ούτε η κυβέρνησή μας είναι τέλεια.
Πάλεψα πολύ
για το πώς να συνοψίσω όλα όσα έμαθα μέσα από την εκπομπή.
Το κράτος είναι ισχυρό, δημοκρατικό, στοργικό, καταστροφικό,
ρατσιστικό και σκληρό.
Είναι όλα αυτά, ταυτόχρονα.
Γιατί κι εμείς οι άνθρωποι είμαστε όλα αυτά.
Αλλά είναι δυνατός ένας καλύτερος κόσμος, και στις καλύτερες μέρες της,
η κυβέρνηση είναι ένα εργαλείο που χρησιμοποιούμε μαζί,
για να φτιάξουμε έναν καλύτερο κόσμο για εμάς και τους άλλους.
Αν το επιλέξουμε.
Και γι' αυτόν τον λόγο, αξίζει να παλέψουμε.
Και τέλος.
Ξέρετε, σ' αυτήν την εκπομπή
διασκεδάσαμε με την ιδέα ότι δυσκολευόμουν με τη δήλωση,
αλλά ήταν προσποιητό.
Στην πραγματικότητα, είμαι απίθανος. Μπορείτε κι εσείς.
Αν χρησιμοποιήσετε τα βοηθητικά εργαλεία στο IRS.gov.
Σας βοηθούν να υποβάλλετε δήλωση δωρεάν.
FOPOTUS, τέλος.
Υποτιτλισμός: Κατερίνα Ζαρογιαννοπούλου